กฎกระทรวงกฎกระทรวง(พ.ศ.๒๕๓๕)ออกตามความในพระราชบัญญัติเครื่องหมายการค้าพ.ศ.๒๕๓๔[๑] อาศัยอำนาจตามความในมาตรา ๕ มาตรา ๑๑ มาตรา ๒๙ มาตรา ๓๐ มาตรา ๓๕ มาตรา ๔๐มาตรา ๔๑ มาตรา ๔๓ มาตรา ๔๘ มาตรา ๕๑ มาตรา ๕๒ มาตรา ๕๔ มาตรา ๕๗ มาตรา ๕๙ มาตรา๖๘ มาตรา ๗๑ มาตรา ๗๒ มาตรา ๘๐ มาตรา ๘๑ มาตรา ๘๖ มาตรา ๙๒ มาตรา ๙๔แห่งพระราชบัญญัติเครื่องหมายการค้า พ.ศ.๒๕๓๔รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้หมวด ๑บททั่วไป ข้อ ๑ในกฎกระทรวงนี้คำขอ หมายความว่า คำขอจดทะเบียนเครื่องหมายการค้าเครื่องหมายบริการ เครื่องหมายรับรอง เครื่องหมายร่วม และบรรดาคำขออื่นและให้มีความหมายรวมถึง คำคัดค้าน คำโต้แย้ง และคำร้องอื่น ๆ ด้วยหนังสือสำคัญ หมายความว่า หนังสือสำคัญแสดงการจดทะเบียนเครื่องหมายการค้าหนังสือสำคัญแสดงการจดทะเบียนเครื่องหมายบริการ หนังสือสำคัญแสดงการจดทะเบียน เครื่องหมายรับรองและหนังสือสำคัญแสดงการจดทะเบียนเครื่องหมายร่วมทะเบียน หมายความว่า ทะเบียนเครื่องหมายการค้า ทะเบียนเครื่องหมายบริการทะเบียนเครื่องหมายรับรอง และทะเบียนเครื่องหมายร่วมข้อ ๒บรรดาคำขอต้องใช้แบบพิมพ์ที่อธิบดีกำหนดและจัดพิมพ์ขึ้นการกรอกข้อความในคำขอ ให้กรอกข้อความให้ครบถ้วนเป็นภาษาไทย โดยใช้พิมพ์ดีดหรือตีพิมพ์ และลงลายมือชื่อผู้ยื่นคำขอนั้นการยื่นคำขอ ให้ยื่นต่อนายทะเบียน ณ กรมทะเบียนการค้า กระทรวงพาณิชย์ หรือส่งโดยทางไปรษณีย์ลงทะเบียนตอบรับพร้อมเงินค่าธรรมเนียนถึงนายทะเบียนณ กรมทะเบียนการค้า กระทรวงพาณิชย์ในกรณีที่ส่งทางไปรษณีย์ลงทะเบียนตอบรับตามวรรคสาม ให้ถือว่าวันที่คำขอไปถึงกรมทะเบียนการค้าเป็นวันที่ยื่นคำขอนั้นข้อ ๓ในกรณีที่ต้องแนบบัตรประจำตัวประกอบคำขอ(๑) ถ้าเป็นบุคคลธรรมดา อาจใช้ภาพถ่ายบัตรประจำตัวประชาชนหรือบัตรประจำตัวอื่นๆ ที่ทางราชการออกให้ ใบสำคัญประจำตัวคนต่างด้าว หรือหนังสือเดินทางก็ได้(๒) ถ้าเป็นนิติบุคคล ให้ใช้หนังสือรับรองนิติบุคคลซึ่งเป็นฉบับปัจจุบัน โดยมีคำรับรองของผู้มีอำนาจให้คำรับรองตามกฎหมายไม่เกินหกเดือนนับแต่วันที่ออกหนังสือรับรองนั้น เว้นแต่ในกรณีที่เป็นนิติบุคคลที่จัดตั้งตามกฎหมายต่างประเทศซึ่งได้ส่งเอกสารตามข้อ ๕ โดยมีการระบุข้อความรับรองการเป็นนิติบุคคลในต่างประเทศไว้ด้วยแล้วข้อ ๔การยื่นคำขอที่กระทำโดยตัวแทนหรือผู้รับมอบอำนาจให้แนบภาพถ่ายหนังสือตั้งตัวแทนหรือหนังสือมอบอำนาจ และบัตรประจำตัวของตัวแทนหรือผู้รับมอบอำนาจมาพร้อมกันด้วยข้อ ๕ในกรณีที่การตั้งตัวแทนหรือมอบอำนาจนั้นได้กระทำในต่างประเทศหนังสือตั้งตัวแทนหรือมอบอำนาจนั้นต้องมีคำรับรองลายมือชื่อโดยเจ้าหน้าที่ผู้มีอำนาจของสถานทูตไทยหรือ สถานกงสุลไทย หรือหัวหน้าสำนักงานสังกัดกระทรวงพาณิชย์ซึ่งประจำอยู่ ณประเทศที่ผู้ตั้งตัวแทนหรือผู้มอบอำนาจมีถิ่นที่อยู่หรือเจ้าที่ผู้ได้รับมอบหมายให้กระทำการแทนบุคคลดังกล่าวหรือมีคำรับรองของบุคคลซึ่งกฎหมายของประเทศนั้น ให้มีอำนาจรับรองลายมือชื่อในกรณีที่หนังสือตั้งตัวแทนหรือมอบอำนาจตามวรรคหนึ่งได้กระทำในประเทศไทยโดยผู้ตั้งตัวแทนหรือผู้มอบอำนาจมิได้มีถิ่นที่อยู่ในประเทศไทย ต้องส่งภาพถ่ายหนังสือเดินทางหรือภาพถ่ายหนังสือรับรองถิ่นที่อยู่ชั่วคราว หรือหลักฐานอื่นที่แสดงให้นายทะเบียนเห็นว่าในขณะตั้งตัวแทนหรือมอบอำนาจผู้นั้นได้เข้ามาในประเทศไทยจริงด้วยข้อ ๖การส่งต้นฉบับเอกสารประกอบคำขอหากเป็นการยื่นคำขอของผู้ขอราย เดียวกัน พร้อมกันหลายคำขอ เอกสารประกอบคำขอแรกต้องเป็นต้นฉบับเอกสารส่วนคำขออื่น ๆให้ส่งภาพถ่ายเอกสารดังกล่าวโดยระบุว่าต้นฉบับเอกสารอยู่ในคำขอเลขที่ใดข้อ ๗การส่งสำเนาหรือภาพถ่ายเอกสารประกอบคำขอ ผู้ขอต้องรับรองความถูกต้องของสำเนาหรือภาพถ่ายนั้นด้วยข้อ ๘การส่งเอกสารประกอบคำขอที่เป็นภาษาต่างประเทศ ผู้ขอต้องจัดให้มีคำแปลเป็นภาษาไทย โดยมีคำรับรองของผู้แปลด้วยว่าเป็นคำแปลที่ถูกต้องข้อ ๙หนังสือสำคัญและใบแทนหนังสือสำคัญ ให้ใช้ตามแบบท้ายกฎกระทรวงนี้ ดังนี้(๑) หนังสือสำคัญแสดงการจดทะเบียนเครื่องหมายการค้า ให้ใช้แบบ ค.ม.๑(๒) หนังสือสำคัญแสดงการจดทะเบียนเครื่องหมายบริการ ให้ใช้แบบ ค.ม.๒(๓) หนังสือสำคัญแสดงการจดทะเบียนเครื่องหมายรับรอง ให้ใช้แบบ ค.ม.๓(๔) หนังสือสำคัญแสดงการจดทะเบียนเครื่องหมายร่วม ให้ใช้แบบ ค.ม.๔(๕) ใบแทนหนังสือสำคัญแสดงการจดทะเบียนเครื่องหมายการค้า ให้ใช้แบบ ค.ม.๕(๖) ใบแทนหนังสือสำคัญแสดงการจดทะเบียนเครื่องหมายบริการ ให้ใช้แบบ ค.ม.๖(๗) ใบแทนหนังสือสำคัญแสดงการจดทะเบียนเครื่องหมายรับรอง ให้ใช้แบบ ค.ม.๗(๘) ใบแทนหนังสือสำคัญแสดงการจดทะเบียนเครื่องหมายร่วม ให้ใช้แบบค.ม.๘หมวด ๒เครื่องหมายการค้าส่วนที่ ๑การขอจดทะเบียน ข้อ ๑๐การขอจดทะเบียน ให้ผู้ขอยื่นคำขอพร้อมแนบเอกสาร ดังต่อไปนี้(๑) สำเนาคำขอ จำนวน ๑๐ ฉบับ(๒) บัตรประจำตัวข้อ ๑๑เครื่องหมายการค้าที่ใช้ปิดในคำขอจดทะเบียนจะต้องตีพิมพ์หรือพิมพ์โดยวิธีอื่นที่อยู่ได้คงทน ชัดเจนและมีขนาดที่จะปิดในคำขอจดทะเบียนได้ข้อ ๑๒เครื่องหมายการค้าที่ขอจดทะเบียนถ้าเป็นภาษาต่างประเทศให้ระบุคำอ่านและคำแปลเป็นภาษาไทยไว้ด้วย เว้นแต่ข้อความที่เป็นภาษาต่างประเทศนั้นมิใช่กรณีที่จะจัดทำคำแปลได้ ทั้งนี้ โดยจัดให้มีคำรับรองคำอ่านและคำแปลดังกล่าวว่าถูกต้องของผู้ขอมาในคำขอจดทะเบียนด้วยข้อ ๑๓การขอแก้ไขเปลี่ยนแปลงรายการในคำขอจดทะเบียนให้ยื่นคำขอพร้อมแนบเอกสารหลักฐานดังต่อไปนี้(๑) ในกรณีขอแก้ไขเปลี่ยนแปลงเครื่องหมายการค้าซึ่งไม่เป็นสาระสำคัญสำเนาคำขอแก้ไขเปลี่ยนแปลงรายการจดทะเบียนจำนวน ๑๐ ฉบับ(๒) ในกรณีขอแก้ไขรายการจดทะเบียนอื่น ๆ สำเนาเอกสารหลักฐานการแก้ไขเปลี่ยนแปลงรายการนั้นๆ จำนวนอย่างละ ๑ ฉบับข้อ ๑๔ในกรณีที่ผู้ขอประสงค์จะแก้ไขเปลี่ยนแปลงส่วนหนึ่งส่วนใด ซึ่งเป็นสาระสำคัญของเครื่องหมายการค้าที่ได้ยื่นคำขอจดทะเบียนไว้หรือต้องการเพิ่มเติมรายการสินค้าใน จำพวกเดียวกัน ให้ผู้ขอยื่นคำขอจดทะเบียนใหม่ข้อ ๑๕การประกาศโฆษณาคำขอจดทะเบียน ให้นายทะเบียนดำเนินการ โดย ประกาศใน หนังสือประกาศโฆษณาคำขอจดทะเบียนและประกาศโฆษณาคำขอนั้นไว้ในที่เปิดเผย ณ กรมทะเบียนการค้า กระทรวงพาณิชย์ข้อ ๑๖การประกาศโฆษณาตามข้อ ๑๕ ให้แสดงรายการดังต่อไปนี้(๑) เลขที่คำขอและวันที่ยื่นคำขอ(๒) รูปเครื่องหมายการค้า(๓) จำพวกและรายการสินค้า(๔) ชื่อผู้ขอจดทะเบียนและตัวแทน ถ้ามี(๕) เงื่อนไขหรือข้อจำกัด ถ้ามี(๖) วันที่ประกาศโฆษณา(๗) รายการอื่น ๆ ที่นายทะเบียนเห็นสมควรข้อ ๑๗ ในการประกาศโฆษณาคำสั่งเพิกถอนคำสั่งให้ประกาศโฆษณาคำขอจดทะเบียนรายใดให้นายทะเบียนดำเนินการข้อ ๑๕ข้อ ๑๘ การประกาศโฆษณาเพิกถอนคำสั่งตามข้อ๑๗ ให้แสดงรายการดังต่อไปนี้(๑) เลขที่คำขอ(๒) วันที่ประกาศโฆษณาคำขอจดทะเบียน(๓) วันที่นายทะเบียนที่คำสั่งเพิกถอน พร้อมด้วยเหตุแห่งการเพิกถอน(๔) รายการอื่น ๆ ที่นายทะเบียนเห็นสมควรส่วนที่ ๒การโอนหรือการรับมรดกสิทธิในคำขอจดทะเบียน ข้อ ๑๙การโอนสิทธิในคำขอจดทะเบียน ให้ปฏิบัติดังนี้(๑) ในกรณีที่ผู้โอนหรือผู้รับโอนฝ่ายใดฝ่ายหนึ่งจะขอโอนสิทธิในคำขอจดทะเบียน ให้ผู้โอนหรือผู้รับโอนยื่นคำขอพร้อมแนบเอกสารดังต่อไปนี้(ก) สัญญาโอนลงลายมือชื่อผู้โอนและผู้รับโอน(ข) บัตรประจำตัวของผู้โอนและผู้รับโอน(๒) ในกรณีที่ผู้โอนและผู้รับโอนร่วมกันยื่นคำขอโอนสิทธิในคำขอจดทะเบียนโดยลงลายมือชื่อของทั้งสองฝ่ายต่อหน้านายทะเบียนให้ผู้โอนและผู้รับโอนแนบเอกสารตาม (๑) (ข) มาพร้อมคำขอนั้นข้อ ๒๐การรับมรดกสิทธิในคำขอจดทะเบียนในกรณีที่ผู้ขอตายโดยมิได้ทำพินัยกรรมไว้ หรือไม่มีผู้มีส่วนได้เสียยื่นคำร้องขอต่อศาลเพื่อขอตั้งผู้จัดการมรดกของผู้ขอให้ทายาทผู้ขอรับมรดกยื่นคำขอพร้อมแนบเอกสารหลักฐานดังต่อไปนี้(๑) ภาพถ่ายใบมรณะบัตร หรือเอกสารหลักฐานใด ๆ ที่แสดงว่าผู้ขอถึงแก่ความตาย(๒) หนังสือของทายาทผู้ขอรับมรดกที่ยืนยันว่า(ก) ผู้ตายมิได้ทำพินัยกรรมไว้(ข) ไม่มีผู้ใดยื่นคำร้องขอต่อศาลเพื่อขอแต่งตั้งผู้จัดการมรดกของผู้ตาย(ค) จำนวนทายาททั้งหมดและความเกี่ยวกันระหว่างผู้ตายกับทายาทของผู้ตาย(๓) ข้อตกลงของทายาทในการแบ่งทรัพย์สิน อันเกี่ยวกับเครื่องหมายของผู้ตายพร้อมทั้งหลักฐานการเป็นทายาท(๔) บัตรประจำตัวของทายาทผู้ขอรับมรดกข้อ ๒๑ การรับมรดกสิทธิในคำขอจดทะเบียนในกรณีที่มีผู้จัดการมรดกตามพินัยกรรมหรือตามคำสั่งศาล หรือกรณีที่ผู้ขอจดทะเบียนได้ทำพินัยกรรมระบุให้สิทธิในคำขอตกเป็นของบุคคลใดบุคคลหนึ่งให้ผู้จัดการมรดกหรือผู้รับพินัยกรรมในสิทธินั้นยื่นคำขอพร้อมแนบเอกสารหลักฐานดังต่อไปนี้(๑) ภาพถ่ายใบมรณะบัตร หรือเอกสารหลักฐานใด ๆ ที่แสดงว่าผู้ขอถึงแก่ความตาย(๒) ภาพถ่ายพินัยกรรม หรือสำเนาคำสั่งศาลตั้งผู้จัดการมรดก(๓) บัตรประจำตัวของผู้จัดการมรดกหรือของผู้รับพินัยกรรมนั้นข้อ ๒๒การโอนหรือการรับมรดกสิทธิในคำขอจดทะเบียนที่ได้ขอไว้เป็นเครื่องหมายชุดให้โอนหรือรับมรดกกันทั้งชุดส่วนที่ ๓การจดทะเบียน ข้อ ๒๓เมื่อนายทะเบียนมีคำสั่งให้จดทะเบียนรายใด ให้ออกเลขทะเบียนตามลำดับจดทะเบียน และจัดทำทะเบียนโดยมีรายการดังต่อไปนี้(๑) เลขที่คำขอและวันที่ยื่นคำขอ(๒) เลขทะเบียนและวันที่จดทะเบียน(๓) วันที่ประกาศโฆษณาคำขอจดทะเบียน(๔) ชื่อ สัญชาติ ที่อยู่และอาชีพของเจ้าของเครื่องหมายการค้า(๕) ชื่อ สัญชาติ ที่อยู่และอาชีพของตัวแทน(๖) สำนักงานหรือสถานที่ติดต่อในประเทศไทย(๗) รูปเครื่องหมายการค้า(๘) จำพวกและรายการสินค้า(๙) เงื่อนไข ข้อจำกัด และการแสดงปฏิเสธตามนัยมาตรา ๑๗(๑๐) อายุการจดทะเบียน วันเริ่มต้น และวันสิ้นสุดของการจดทะเบียน(๑๑) รายการอื่น ๆ ที่นายทะเบียนเห็นสมควรส่วนที่ ๔การคัดค้านการจดทะเบียนและการโต้แย้งคำคัดค้าน ข้อ ๒๔การคัดค้านการจดทะเบียน ให้ผู้คัดค้านยื่นคำคัดค้านพร้อมแนบเอกสารหลักฐานดังต่อไปนี้(๑) สำเนาคำคัดค้าน จำนวน ๑ ชุด(๒) บัตรประจำตัว(๓) เอกสารหลักฐานประกอบคำคัดค้านข้อ ๒๕การโต้แย้งคำคัดค้านการจดทะเบียนให้ผู้ขอจดทะเบียนยื่นคำโต้แย้งพร้อมแนบเอกสารหลักฐานดังต่อไปนี้(๑) สำเนาคำโต้แย้งตามจำนวนของผู้คัดค้าน(๒) เอกสารหลักฐานประกอบคำโต้แย้งข้อ ๒๖ในกรณีที่ไม่อาจส่งเอกสารหลักฐานประกอบคำคัดค้านตามข้อ ๒๔(๓) หรือคำโต้แย้งตามข้อ๒๕ (๒)ได้ ให้ผู้คัดค้านหรือผู้ขอจะทะเบียนทำหนังสือขอผ่อนผันมาพร้อมกับการยื่นคำคัดค้านหรือคำโต้แย้งนั้นในการนี้ให้นายทะเบียนมีอำนาจผ่อนผันได้สองคราวคราวละไม่เกินสามสิบวันนับแต่วันที่ยื่นหนังสือขอผ่อนผันในแต่ละคราวในกรณีที่ผู้คัดค้านหรือผู้ขอจดทะเบียนไม่เอกสารหลักฐานภายในกำหนดเวลาตามวรรคหนึ่งให้นายทะเบียนพิจารณาคำขอจดทะเบียนต่อไปโดยไม่ต้องรอเอกสารหลักฐานดังกล่าวส่วนที่ ๕การจดทะเบียนของผู้คัดค้าน ข้อ ๒๗ในกรณีที่ผู้คัดค้านได้ยื่นคำขอจดทะเบียนเครื่องหมายการค้าที่เหมือนหรือคล้ายกับเครื่องหมายการค้าที่ตนคัดค้านและได้มีคำวินิจฉัยหรือคำพิพากษาหรือคำสั่งถึงที่สุดว่าผู้ คัดค้านมีสิทธิดีกว่าให้นายทะเบียนจดทะเบียนของผู้คัดค้านตามข้อ ๒๓ โดยไม่ต้องประกาศโฆษณาคำขอของผู้คัดค้านอีกข้อ ๒๘ให้นายทะเบียนประกาศการรับจดทะเบียนของผู้คัดค้านในที่เปิดเผย ณกรมทะเบียนการค้า กระทรวงพาณิชย์ โดยแสดงรายการดังต่อไปนี้(๑) ข้อมูลเกี่ยวกับคำขอจดทะเบียนของผู้ขอจะทะเบียนเดิมโดยย่อ(๒) ข้อมูลเกี่ยวกับคำคัดค้านของผู้คัดค้านและเหตุแห่งการคัดค้านโดยย่อ(๓) ข้อมูลเกี่ยวกับคำขอจดทะเบียนของผู้คัดค้านดังต่อไปนี้(ก) ชื่อผู้คัดค้าน(ข) เลขที่คำขอและวันที่ยื่นคำขอ(ค) รูปเครื่องหมายการค้าของผู้คัดค้าน(ง) จำพวกและรายการสินค้าที่ยื่นขอจดทะเบียนกับเครื่องหมายการค้านั้น(๔) ผลคำวินิจฉัย คำพิพากษา หรือคำสั่งถึงที่สุดเกี่ยวกับการคัดค้านนั้นส่วนที่ ๖หนังสือสำคัญและใบแทนหนังสือสำคัญแสดงการจดทะเบียน ข้อ ๒๙ในกรณีที่หนังสือสำคัญชำรุดในสาระสำคัญหรือสูญหาย เจ้าของเครื่องหมายการค้าอาจขอรับใบแทนหนังสือสำคัญโดยยื่นคำขอพร้อมแนบหนังสือสำคัญที่ชำรุดหรือหลักฐานการแจ้งความว่าหนังสือสำคัญสูญหายข้อ ๓๐การออกใบแทนหนังสือสำคัญไม่ว่ากรณีใด ๆให้ถือว่าผลเป็นการยกเลิกหนังสือสำคัญฉบับเดิมข้อ ๓๑เมื่อนายทะเบียนออกหนังสือสำคัญหรือใบแทนหนังสือสำคัญรายใดแล้ว ใหส่งหนังสือสำคัญหรือใบแทนหนังสือสำคัญนั้นให้ผู้ขอทะเบียน ณสำนักงานหรือสถานที่ติดต่อได้ใน ประเทศไทยโดยทางไปรษณีย์ลงทะเบียนตอบรับหรือมอบให้ผู้ขอทะเบียนหรือตัวแทนหรือผู้รับมอบ อำนาจที่มาขอรับก็ได้ส่วนที่ ๗การโอนหรือการรับมรดกสิทธิในเครื่องหมายการค้า ข้อ ๓๒การโอนหรือการรับมรดกสิทธิในเครื่องหมายการค้าที่ได้จดทะเบียนไว้แล้วให้นำข้อ๑๙ ข้อ ๒๐ และข้อ ๒๑ มาใช้บังคับโดยอนุโลมพร้อมแนบหนังสือสำคัญมาด้วยข้อ ๓๓ เมื่อนายทะเบียนมีคำสั่งรับจดทะเบียนการโอนหรือการรับมรดกสิทธิในเครื่องหมายการค้าแล้วให้บันทึกการจดทะเบียนดังกล่าวลงในทะเบียนและหนังสือสำคัญ และส่งหนังสือสำคัญนั้นคืนให้แก่ผู้รับโอนส่วนที่ ๘การแก้ไขเปลี่ยนแปลงรายการจดทะเบียน ข้อ ๓๔นอกจากที่บัญญัติไว้ในมาตรา ๕๒ เจ้าของเครื่องหมายการค้าที่ได้จดทะเบียนแล้ว อาจขอแก้ไขเปลี่ยนแปลงรายการการจดทะเบียนได้ในเรื่องดังต่อไปนี้(๑) ยกเลิกตัวแทน(๒) ตั้งหรือเปลี่ยนตัวแทน(๓) สัญชาติ ที่อยู่ และอาชีพของผู้ได้รับอนุญาตให้ใช้เครื่องหมายการค้าข้อ ๓๕การขอแก้ไขเปลี่ยนแปลงรายการการจดทะเบียน ให้เจ้าของเครื่องหมายการค้ายื่นคำขอพร้อมแนบหนังสือสำคัญและสำเนาเอกสารอื่นๆ ที่เป็นหลักฐานแห่งการแก้ไขเปลี่ยนแปลงรายการนั้น ๆข้อ ๓๖เมื่อนายทะเบียนรับจดทะเบียนแก้ไขเปลี่ยนแปลงรายการการจดทะเบียน แล้วให้บันทึกการแก้ไขเปลี่ยนแปลงลงในทะเบียน และหนังสือสำคัญแล้วส่งหนังสือสำคัญนั้นคืน ให้แก่เจ้าของเครื่องหมายการค้าส่วนที่ ๙การต่ออายุการจดทะเบียน ข้อ ๓๗ การต่ออายุการจดทะเบียนให้เจ้าของเครื่องหมายการค้ายื่นคำขอพร้อม แนบหนังสือสำคัญมาด้วยข้อ ๓๘เมื่อนายทะเบียนอนุญาตให้ต่ออายุการจดทะเบียนแล้วให้บันทึกการต่ออายุดังกล่าวลงในทะเบียนและหนังสือสำคัญ แล้วส่งหนังสือสำคัญนั้นคืนให้แก่เจ้าของเครื่องหมายการค้าข้อ ๓๙การขอต่ออายุการจดทะเบียนที่ได้จดทะเบียนไว้ตามพระราชบัญญัติเครื่องหมายการค้า พุทธศักราช ๒๔๗๔ ให้เจ้าของเครื่องหมายการค้ายื่นคำขอต่ออายุโดยระบุรายการสินค้าที่ประสงค์จะใช้เครื่องหมายการค้าแต่ละอย่างโดยชัดแจ้งแยกตามจำพวกสินค้าที่ รัฐมนตรีประกาศกำหนดตามพระราชบัญญัติเครื่องหมายการค้า พ.ศ. ๒๕๓๔จำพวกละฉบับ และให้ชำระค่าธรรมเนียมการต่ออายุการจดทะเบียนตามอัตราค่าธรรมเนียมที่กำหนดไว้ในกฎกระทรวงซึ่งออกตามความในพระราชบัญญัติเครื่องหมายการค้า พ.ศ.๒๕๓๔ในกรณีที่รายการสินค้าที่ระบุตามวรรคหนึ่งเป็นสินค้าซึ่งเข้าข่ายต้องจดทะเบียนเป็น เครื่องหมายชุดตามมาตรา ๑๔ให้เจ้าของเครื่องหมายการค้าขอจดทะเบียนเครื่องหมายการค้าเหล่านั้นเป็นเครื่องหมายชุดข้อ ๔๐เมื่อนายทะเบียนอนุญาตให้ต่ออายุการจดทะเบียนตามข้อ ๓๙ แล้ว ให้ออกเลขทะเบียนและจัดทำทะเบียนใหม่แทนและออกหนังสือสำคัญแยกตามจำพวกสินค้าจำพวกละฉบับเมื่อได้ออกหนังสือสำคัญตามวรรคหนึ่งแล้ว หนังสือสำคัญฉบับเดิมเป็นอันยกเลิกส่วนที่ ๑๐การเพิกถอนการจดทะเบียน ข้อ ๔๑ เจ้าของเครื่องหมายการค้าที่ได้จดทะเบียนแล้วอาจขอเพิกถอนการจดทะเบียนเครื่องหมายการค้าของตนเองโดยยื่นคำขอต่อนายทะเบียนพร้อมแนบหนังสือสำคัญ และเอกสารหลักฐานดังต่อไปนี้(๑) บัตรประจำตัว(๒) ในกรณีที่มีการอนุญาตให้ใช้เครื่องหมายการค้าให้ระบุถึงสัญญาอนุญาตให้ใช้เครื่องหมายการค้าทุกราย พร้อมทั้งแนบคำยินยอมของผู้ได้รับอนุญาตว่าให้เพิกถอนทะเบียนได้เว้นแต่สัญญาอนุญาตดังกล่าวจะกำหนดไว้เป็นอย่างอื่นข้อ ๔๒เมื่อนายทะเบียนอนุญาตให้เพิกถอนการจดทะเบียนรายใดแล้ว ให้บันทึกการเพิกถอนลงในทะเบียน พร้อมทั้งยกเลิกหนังสือสำคัญ และประกาศโฆษณาการเพิกถอนนั้นไว้ในที่เปิดเผยณ กรมทะเบียนการค้า กระทรวงพาณิชย์ข้อ ๔๓ การประกาศโฆษณาว่าจะเพิกถอนการจดทะเบียนตามมาตรา๕๙ วรรค สาม ให้นายทะเบียนดำเนินการตามข้อ ๑๕การประกาศโฆษณาตามวรรคหนึ่ง ให้แสดงรายการดังต่อไปนี้(๑) เลขที่คำขอและเลขทะเบียนเครื่องหมายการค้า(๒) ชื่อเจ้าของเครื่องหมายการค้าและตัวแทน(๓) สำนักงานหรือสถานที่ที่ได้จดทะเบียนไว้ในประเทศไทย(๔) ข้อเท็จจริงที่นายทะเบียนเชื่อว่าเจ้าของเครื่องหมายการค้า หรือตัวแทนได้เลิกตั้งสำนักงานหรือสถานที่ที่ได้จดทะเบียนไว้ในประเทศไทย(๕) รายการอื่น ๆ ที่นายทะเบียนเห็นสมควรข้อ ๔๔เมื่อนายทะเบียนสั่งเพิกถอนการจดทะเบียนรายใดแล้ว ให้บันทึกการเพิกถอนลงในทะเบียน และให้ถือว่าหนังสือสำคัญที่ได้ออกให้แล้วนั้นเป็นอันยกเลิกการสั่งเพิกถอนตามวรรคหนึ่ง ให้ประกาศโฆษณาไว้ในที่เปิดเผย ณ กรมทะเบียนการค้ากระทรวงพาณิชย์ส่วนที่ ๑๑การขอจดทะเบียนสัญญาอนุญาตให้ใช้เครื่องหมายการค้า ข้อ ๔๕ การขอจดทะเบียนสัญญาอนุญาตให้ใช้เครื่องหมายการค้าให้เจ้าของเครื่องหมายการค้าและผู้ขอจดทะเบียนเป็นผู้ได้รับอนุญาตยื่นคำขอพร้อมแนบสัญญาอนุญาตให้ใช้เครื่องหมายการค้าซึ่งมีลายมือชื่อของเจ้าของเครื่องหมายการค้าและผู้ขอจดทะเบียนเป็นผู้ได้รับ อนุญาต และหนังสือสำคัญคำขอตามวรรคหนึ่ง นอกจากจะต้องแสดงรายการตามมาตรา ๖๘ วรรคสาม (๑) และ (๒)แล้วให้แสดงด้วยว่าผู้ขอจดทะเบียนเป็นผู้ได้รับอนุญาตมีสิทธิใช้เครื่องหมายการค้านั้นแต่ผู้เดียวหรือเจ้าของเครื่องหมายการค้าอาจอนุญาตให้บุคคลอื่นใช้เครื่องหมายการค้านั้นอีกได้ข้อ ๔๖เมื่อนายทะเบียนมีคำสั่งให้รับจดทะเบียนสัญญาอนุญาตให้ใช้เครื่องหมายการค้าแล้วให้บันทึกการจดทะเบียนนั้นลงในทะเบียนและหนังสือสำคัญ แล้วส่งหนังสือสำคัญและสัญญาอนุญาตให้ใช้เครื่องหมายการค้าคืนให้แก่เจ้าของเครื่องหมายการค้าส่วนที่ ๑๒การแก้ไขเปลี่ยนแปลงรายการการจดทะเบียนสัญญาอนุญาตให้ใช้เครื่องหมายการค้า ข้อ ๔๗การขอแก้ไขเปลี่ยนแปลงรายการการจดทะเบียนสัญญาอนุญาตให้ใช้เครื่องหมายการค้า ให้เจ้าของเครื่องหมายการค้าและผู้ได้รับอนุญาตร่วมกันยื่นคำขอโดยระบุถึงส่วนที่มีการแก้ไขเปลี่ยนแปลงไปจากเดิมโดยชัดแจ้ง พร้อมแนบเอกสารดังต่อไปนี้(๑) สัญญาอนุญาตให้ใช้เครื่องหมายการค้าฉบับแก้ไขเปลี่ยนแปลงซึ่งมีลายมือชื่อของเจ้าของเครื่องหมายการค้าและผู้ได้รับอนุญาต(๒) หนังสือสำคัญข้อ ๔๘เมื่อนายทะเบียนมีคำสั่งให้รับจดทะเบียนการแก้ไขเปลี่ยนแปลงรายการการทะเบียนสัญญาอนุญาตให้ใช้เครื่องหมายการค้าแล้วให้บันทึกรายการที่แก้ไขเปลี่ยนแปลงลงในทะเบียนและหนังสือสำคัญแล้วส่งหนังสือสำคัญและสัญญาอนุญาตให้ใช้เครื่องหมายการค้าคืนให้แก่เจ้าของเครื่องหมายการค้าส่วนที่ ๑๓การเพิกถอนการจดทะเบียนสัญญาอนุญาตให้ใช้เครื่องหมายการค้า ข้อ ๔๙การขอเพิกถอนการจดทะเบียนสัญญาอนุญาตให้ใช้เครื่องหมายการค้าตามมาตรา ๗๒วรรคหนึ่ง ให้เจ้าของเครื่องหมายการค้าและผู้ได้รับอนุญาตร่วมกันยื่นคำขอ พร้อมแนบหนังสือสำคัญและสัญญาอนุญาตให้ใช้เครื่องหมายการค้าข้อ ๕๐การขอเพิกถอนการจดทะเบียนสัญญาอนุญาตให้ใช้เครื่องหมายการค้า ตามมาตรา๗๒วรรคสอง ให้เจ้าของเครื่องหมายการค้าหรือผู้ได้รับอนุญาตยื่นคำขอ พร้อมแนบเอกสารที่แสดงว่าสัญญาอนุญาตให้ใช้เครื่องหมายการค้าสิ้นสุดลงแล้วข้อ ๕๑การขอเพิกถอนการจดทะเบียนสัญญาอนุญาตให้ใช้เครื่องหมายการค้าตามมาตรา ๗๒วรรคสาม (๑) และ (๒) ให้ปฏิบัติดังนี้(๑) กรณีผู้มีส่วนได้เสียเป็นผู้ร้องขอ ให้ยื่นคำขอต่อนายทะเบียนพร้อมแสดงเหตุแห่งการร้องขอให้เพิกถอนสัญญาอนุญาตให้ใช้เครื่องหมายการค้านั้นเมื่อนายทะเบียนได้รับคำขอแล้วให้เสนอคำขอดังกล่าวต่อคณะกรรมการ(๒) กรณีนายทะเบียนเป็นผู้ร้องขอ ให้นายทะเบียนยื่นคำขอต่อคณะกรรมการพร้อมแสดงเหตุแห่งการขอให้เพิกถอนสัญญาอนุญาตให้ใช้เครื่องหมายการค้านั้นข้อ ๕๒เมื่อนายทะเบียนมีคำสั่งเพิกถอนการจดทะเบียนสัญญาอนุญาตให้ใช้เครื่องหมายการค้าตามข้อ ๔๙ แล้ว ให้บันทึกการเพิกถอนลงในทะเบียนหนังสือสำคัญและสัญญา อนุญาตให้ใช้เครื่องหมายการค้าแล้วส่งหนังสือสำคัญและสัญญาอนุญาตให้ใช้เครื่องหมายการค้าคืนให้แก่เจ้าของเครื่องหมายการค้าข้อ ๕๓เมื่อคำสั่งของนายทะเบียนเป็นที่สุดตามมาตรา ๗๔ หรือคำสั่งของคณะ กรรมการ เป็นที่สุดตามมาตรา๗๕ หรือศาลมีคำพิพากษาถึงที่สุดให้เพิกถอนการจดทะเบียนสัญญาอนุญาตให้ใช้เครื่องหมายการค้าแล้ว ให้นายทะเบียนเรียกเจ้าของเครื่องหมายการค้าให้ส่งหนังสือสำคัญและสัญญาอนุญาตให้ใช้เครื่องหมายการค้าและบันทึกการเพิกถอนลงในทะเบียนหนังสือสำคัญและสัญญาอนุญาตให้ใช้เครื่องหมายการค้าแล้วส่งหนังสือสำคัญและสัญญาอนุญาตให้ใช้เครื่องหมายการค้านั้นคืนให้แก่เข้าของเครื่องหมายการค้าหมวด ๓เครื่องหมายบริการ และเครื่องหมายรับรอง ข้อ ๕๔ให้นำความในหมวด ๒ เครื่องหมายการค้า มาใช้บังคับกับเครื่องหมายบริการด้วยโดยอนุโลม และให้คำว่า สินค้า ในหมวดดังกล่าวให้หมายความถึงบริการข้อ ๕๕ให้นำความในหมวด ๒ เครื่องหมายการค้า เฉพาะส่วนที่ ๑ ถึงส่วนที่ ๑๐มาใช้บังคับกับเครื่องหมายรับรองด้วยโดยอนุโลมข้อ ๕๖ การจดทะเบียนแก้ไขเปลี่ยนแปลงข้อบังคับว่าด้วยการใช้เครื่องหมายรับรองให้เจ้าของเครื่องหมายรับรองยื่นคำขอพร้อมแนบเอกสารหลักฐานดังต่อไปนี้(๑) หนังสือสำคัญ(๒) ข้อบังคับว่าด้วยการใช้เครื่องหมายรับรองฉบับแก้ไขเปลี่ยนแปลงหรือเฉพาะส่วนที่แก้ไขเปลี่ยนแปลงจากข้อบังคับฉบับเดิม(๓) เอกสารหลักฐานแสดงถึงความสามารถในการรับรองตามข้อบังคับที่ขอแก้ไขเปลี่ยนแปลง(๔) เอกสารหลักฐานหรือคำชี้แจงที่แสดงว่าการแก้ไขเปลี่ยนแปลงข้อบังคับจะไม่กระทบกระเทือนต่อประโยชน์ของสาธารณชนข้อ ๕๗เมื่อนายทะเบียนรับจดทะเบียนแก้ไขเปลี่ยนแปลงข้อบังคับว่าด้วยการใช้เครื่องหมายรับรองแล้วให้บันทึกการแก้ไขเปลี่ยนแปลงข้อบังคับในทะเบียนและหนังสือสำคัญและ ดำเนินการประกาศโฆษณาสาระสำคัญของข้อบังคับที่ได้แก้ไขเปลี่ยนแปลงแล้วกับมีหนังสือแจ้งเจ้าของเครื่องหมายรับรองพร้อมทั้งส่งหนังสือสำคัญนั้นคืนให้แก่เจ้าของเครื่องหมายรับรองข้อ ๕๘การขออนุญาตโอนสิทธิ และการขอจดทะเบียนการโอนสิทธิในเครื่องหมาย รับรอง ให้ผู้โอนยื่นคำขอพร้อมแนบเอกสารหลักฐานดังต่อไปนี้(๑) หนังสือสำคัญ(๒) สัญญาโอนสิทธิในเครื่องหมายรับรองลงลายมือชื่อผู้โอนและผู้รับโอนหรือเอกสารหลักฐานอื่นที่แสดงถึงการโอนสิทธินั้น(๓)หนังสือรับรองความสามารถของผู้รับโอนพร้อมทั้งหลักเกณฑ์และวิธีการในการรับรองคุณลักษณะของสินค้าหรือบริการตามที่ระบุไว้ในข้อบังคับว่าด้วยการใช้เครื่องหมายรับรอง(๔) บัตรประจำตัวของผู้โอนและผู้รับโอนเมื่อนายทะเบียนมีคำสั่งอนุญาตให้โอนสิทธิตามวรรคหนึ่งแล้วให้จดทะเบียนโอนสิทธิในเครื่องหมายรับรองและบันทึกการจดทะเบียนลงในทะเบียนและหนังสือสำคัญ แล้วส่งหนังสือสำคัญนั้นให้แก่ผู้รับโอนหมวด ๔เครื่องหมายร่วม ข้อ ๕๙ให้นำความในหมวด ๒ เครื่องหมายการค้า เฉพาะส่วนที่ ๑ ถึง ส่วนที่ ๑๐มาใช้บังคับกับเครื่องหมายร่วมโดยอนุโลมข้อ ๖๐การขอจดทะเบียนเครื่องหมายร่วม ให้ยื่นคำขอโดยบุคคลดังต่อไปนี้(๑) ในกรณีที่เป็นเครื่องหมายร่วมที่ใช้หรือจะใช้โดยบุคคลหรือนิติบุคคลของกลุ่มใดๆ ซึ่งมีการรวมกลุ่มในลักษณะที่ไม่เกิดเป็นนิติบุคคลขึ้นใหม่ต่างหากจากบุคคลหรือนิติบุคคลเดิมจะยื่นคำขอโดยบุคคลหรือนิติบุคคลทั้งหมดในกลุ่มหรือบุคคลหรือนิติบุคคลใดในกลุ่มก็ได้ และถ้าเป็นกรณีที่ยื่นคำขอโดยบุคคลหรือนิติบุคคลใดในกลุ่มให้ผู้ขอจดทะเบียนระบุด้วยว่าเครื่องหมายร่วมนั้นใช้หรือจะใช้โดยบุคคลหรือนิติบุคคลใดบ้าง(๒) ในกรณีที่เป็นเครื่องหมายร่วมที่ใช้หรือจะใช้โดยสมาชิกของสมาคม สหกรณ์สหภาพ สมาพันธ์ กลุ่มบุคคลหรือองค์กรอื่นใดของรัฐหรือเอกชน ให้สมาคม สหกรณ์สหภาพสมาพันธ์กลุ่มบุคคลหรือองค์กรอื่นใดของรัฐหรือเอกชนนั้นเป็นผู้ยื่นคำขอจดทะเบียนและให้ผู้ขอจดทะเบียนระบุด้วยว่าเครื่องหมายร่วมที่ขอจดทะเบียนนั้นใช้หรือจะใช้โดยสมาชิกทุกคนหรือเฉพาะสมาชิกคนใดการขอจดทะเบียนตามวรรคหนึ่ง ให้แนบเอกสารหลักฐานหรือคำชี้แจงที่แสดงถึง ความสัมพันธ์ของผู้มีสิทธิใช้เครื่องหมายร่วมนั้นด้วยข้อ ๖๑ การแก้ไขเปลี่ยนแปลงรายการการจดทะเบียนที่เกี่ยวกับเครื่องหมายร่วมการขอต่ออายุเครื่องหมายร่วม และการขอเพิกถอนเครื่องหมายร่วมให้ผู้ขอจดทะเบียนร่วมนั้นเป็นผู้ยื่นคำขอต่อนายทะเบียนในกรณีที่ผู้ขอจดทะเบียนเป็นบุคคลใดบุคคลหนึ่งตามข้อ ๖๐ (๑)และผู้นั้นไม่สามารถดำเนินการได้ ผู้มีสิทธิใช้เครื่องหมายร่วมอื่น ๆจำนวนข้างมากในกลุ่มอาจมอบหมายเป็นหนังสือให้บุคคลใดบุคคลหนึ่งในกลุ่มมาดำเนินการแทนผู้ขอจดทะเบียนเดิมก็ได้ให้ไว้ ณ วันที่ ๑๓มีนาคม พ.ศ.๒๕๓๕อมเรศ ศิลาอ่อนรัฐมนตรีว่าการกระทรวงพาณิชย์[เอกสารแนบท้าย]๑.หนังสือสำคัญแสดงการจดทะเบียนเครื่องหมายการค้า (แบบ ค.ม. ๑)๒.หนังสือสำคัญแสดงการจดทะเบียนเครื่องหมายบริการ (แบบ ค.ม. ๒)๓.หนังสือสำคัญแสดงการจดทะเบียนเครื่องหมายรับรอง (แบบ ค.ม. ๓)๔.หนังสือสำคัญแสดงการจดทะเบียนเครื่องหมายร่วม (แบบ ค.ม. ๔)๕.ใบแทนหนังสือสำคัญแสดงการจดทะเบียนเครื่องหมายการค้า (แบบ ค.ม. ๕)๖.ใบแทนหนังสือสำคัญแสดงการจดทะเบียนเครื่องหมายบริการ (แบบ ค.ม. ๖)๗.ใบแทนหนังสือสำคัญแสดงการจดทะเบียนเครื่องหมายรับรอง (แบบ ค.ม. ๗)๘.ใบแทนหนังสือสำคัญแสดงการจดทะเบียนเครื่องหมายร่วม (แบบ ค.ม. ๘)(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑ มาตรา ๒๙ มาตรา ๓๐ มาตรา๓๕ มาตรา ๔๐ มาตรา ๔๑ มาตรา ๔๓ มาตรา ๔๘ มาตรา ๕๑ มาตรา ๕๒ มาตรา ๕๔ มาตรา ๕๗มาตรา ๕๙ มาตรา ๖๘ มาตรา ๗๑ มาตรา ๗๒ มาตรา ๘๐ มาตรา ๘๑ มาตรา ๘๖ มาตรา ๙๔แห่งพระราชบัญญัติเครื่องหมายการค้า พ.ศ. ๒๕๓๔บัญญัติให้ออกกฎกระทรวงกำหนดหลักเกณฑ์และวิธีการเพื่อปฏิบัติการตามพระราชบัญญัติดังกล่าวเกี่ยวกับการขอจดทะเบียนและการจดทะเบียนเครื่องหมายการค้าเครื่องหมายบริการ เครื่องหมายรับรอง เครื่องหมายร่วม และสัญญาอนุญาตให้ใช้เครื่องหมายการค้าเครื่องหมายบริการและเครื่องหมายรับรอง ตั้งแต่ขั้นตอนในการยื่นคำขอการประกาศโฆษณาคำขอ การคัดค้านคำขอ การเพิกถอนคำขอ การโอนสิทธิและการรับมรดกสิทธิในคำขอจนถึงขั้นตอนการรับจดทะเบียนการต่ออายุ การรับใบแทนการเปลี่ยนแปลงรายการจดทะเบียน ฯลฯรวมทั้งบัญญัติให้หนังสือสำคัญแสดงการจดทะเบียนดังกล่าวข้างต้นและใบแทนเป็นไปตามแบบที่กำหนดในกฎกระทรวง จึงจำเป็นออกต้องกฎกระทรวงนี้วิชชุตา/ผู้จัดทำ๘ กันยายน ๒๕๕๔[๑] ราชกิจจานุเบกษาเล่ม ๑๐๙/ตอนที่ ๒๓/หน้า ๑/๑๗ มีนาคม ๒๕๓๕